Det var da skønt - lyder lækkert at have en som kan ordne det så fint. Som sagt er jeg på ingen måde ekspert på området. Kan godt forestille mig at det kræver lidt arbejde, men kan man blive fri for mudder - så vil man gøre meget  Ved ikke om du læste resten af min besked, men held og lykke med det - det ser skønt ud. PS. er også selv "springrytter", men rider dressur til dagligt (på M-niveau)
Jeg ville ALDRIG lave de paddock med sådan jernrør,jeg havde vores hoppe i en genoptræningscenter et sted hvor det så sådan ud og så hvordan hestene nogen gange sparkede med fuld knald deres ben ind på de jernrør plus de hang gerne vallakker over rørene.De kan nemt få en rigtig træls benskade.Jeg får helt ondt i maven af at tænke på hvordan det lød når de sparkede ind mod hinanden specielt når man tænkte på at det var heste med benskader i forvejen der skulle gerne komme sig puh ha siger jeg bare.
Hvis du indretter stald med tanke på at det skal sælges videre om nogle år, så tror jeg det er vigtigt at lave det helt "plain", altså en stald med bokse/vaskeplads osv så det passer til de flestes ønsker/behov. Du kan jo sagtens lave døre ud i alle boksene, så hestene kan kigge ud og der nemt kan laves paddocke hvis det er det man ønsker. Jeg ville selv være bekymret for en paddock med jernrør, og ville klart fravælge det.
Takker for nogle vil give deres mening til kende!  Jeg glemte at nævne at det bliver træhegn ligesom rundt om ridebanen i og med at paddocks´ne som sagt kommer til at ligge op ad ridebanen.       
Så prøver jeg med hurtigt-nedgriflede tegninger af ideerne. De er jo ikke i rigtige størrelsesforhold, men I kan se ideerne!? jeg kan ridse op at hegnet om paddocks bliver af træ, bunden af grus og paddock'erne bliver ca 4x6 meter, boksene 4x5 meter og staldgangen 3 meter bred. Hvilken løsning synes I hitter?
Jeg tror altså ikke dit valg mellem det ene eller det andet på nogen måde vil påvirke et evt. salg i fremtiden. Vi har selv lige købt en landejendom til vores heste og andre dyr, og der havde den slags "små detajler" altså overhovedet ingen indflydelse. Alle andre jeg kender der har købt hesteejendomme har det også været de større betragtninger der har afgjort deres endelig valg; egendommens tilstand, ride terrænet, jordens størrelse og muligheder for at kunne tilpase stedet til sine egene behov. At flytte et par paddock eller bokse - det er jo bare en hurtig weekend tjans når man gerne vil hesteejendoms drømmen  Dog vil det på salgsbillederne se yndigt ud med heste-hoveder stikkende ud af boksene inde på gårdspladsen 
Jeg ville personligt helt klart vælge med Paddocksne, jeg savner så meget på vores sted at vi kunne have lavet det, vores vender ind mod gårdspladsen, og med vindue, men når du har nogle heste som bare nogle gange gerne vil stå lidt udenfor i forhold til andre, ville jeg klart vælge det... Hvis det for os, havde været nemt at flytte boksene, så ville jeg klart have gjort det, for det ville have gjort det så meget nemmere for os i længden. Vi er tit plejefamilie for meget misrøgtet heste, som ikke kan tåle så meget græs af gangen, for ikke at skabe forstoppelser. Ville kunne have nydt godt af det system med paddocks 
Jeg ville helt sikkert vælge paddocks. Det giver hestene væsentligt bedre mulighed for at bevæge sig og komme ud i frisk luft. Jeg synes, det er rigtig ærgerligt at der ikke er flere steder, som har det, jeg ville elske en boks med paddock! Har tidligere redet nogle år på et sted, hvor alle bokse havde paddocks og det fungerede så fint. De har i øvrigt også lavet det på Bregnerødgård (ml. Birkerød og Farum)langs med ridehuset da de byggede nyt for et par år siden. Rigtig god fornøjelse med projektet:)
...fremfor vinduer mod gården. Helt klart. 
Jeg synes stadig man låser sig fast hvis man laver paddocks, nu er jeg avler og jeg ville aldrig have noget at bruge paddocks til.
Af flere årsager ville jeg vælge plan 2 (paddocks), hvis det var mit sted. Heste som kigger ind på gårdspladsen er hyggeligt, men det sviner, når de står med hø ud af vinduet. Jeg ville altid vælge at have hestene vendt væk fra stuehuset, blandt andet pga svineri, fluer og lugt. Jeg ville hvis økonomien altid vælge 2 delte døre istedet for vindueshuller, af den ene årsag at det er nemmere at redde hestene hvis det utænkelige skulle ske og der udbryder brand. Jeg har læst om flere historier, hvor ejere hjælpeløst har set deres dyr brænde inde, uden at kunne komme dem til hjælp. Så jeg har lovet mig selv, at hvis det overhovedet er muligt, vil jeg altid vælge døre frem for vinduer, hvis jeg skal bygge ny stald. Jeg synes at paddocks er en god løsning som giver hestene ekstra plads. Jeg ved ikke om man i praksis kommer til at bruge dem om efteråret, vinteren pga vind, vand og sne. Men jeg kan rigtigt godt lide ideen. Jeg kan som en har sagt længere oppe ikke lide løsningen med at ridebanen skal være vinterfold, men det er jo nok en smagssag. Jeg selv hader mudder og har lavet en vinterfold som i min verden rummer det en vinterfold skal rumme - mudderfrit - vand - sikkert hegn - og læ og ly. Men som jeg læser din tegning, så kunne man som køber af din gård nok finde en anden løsning, selv om man bevarede bokse og paddocks. Det eneste jeg ville prioritere var måske en dør som gik fra staldgangen og ud bag ved, så man kunne trække den vej ud uden at skulle gennem paddocksystemet. Det var min mening Hilsen Ane
Ej hvor lyder det altså lækkert  Jeg har rideheste og ville elske paddocks. Men kan snildt forstå, at man som avler ikke ville bruge paddocks til noget. Er dog enig med nogle af de andre trådskrivere, at ved salg er det ikke om der er paddocks/traditionel stald som bestemmer selve salget. Men hvis jeg var ude og kigge ejendom, så ville det helt sikkert give et lille + i det samlede indtryk. Og så længe stalden/boksene jo ellers er indrettet traditionelt, så er det hele fint. mvh Charlotte
Mange tak for de forskellige input!? Der kommer nok en dør der går ud fra sadelrummet og så vil jeg have noget udendørs vaskeplads/strigleplads mellem bygning og ridebane. Men her vil man ikke kunne trække hesten igennem -så vi laver nok en dør fra smedjen og ud til ridebanen. Jeg havde faktisk ikke tænkt så meget over dør til ude bagved, da jeg ville gå gennem paddocks, men der kan jo rigtig nok være brug for et alternativ! Den skal vi lige arbejde lidt videre med!?
Men jeg ville helt klart vælge paddocks til hver boks. God løsning. Ønsker det selv. Min egen tanke er om det bliver for koldt i stalden hvis der altid er åbent ud til? Min kæreste syntes det ville være en genial løsning og han ville i såfald montere en automatisk åbner fra paddock til folden (i vores tilfælde) så han selv kunne lukke hestene på fold... (han er ikke heste menneske og trækker meget nødigt med dem) Men vil gerne hjælpe ellers  Ihh glæder mig til at se hvad du vælger.. og husk det kræver billeder i tråden 
Duftafhest: Det bliver helt sikkert paddocks. Men ud fra hver boks bliver en 2-delt dør, så man både kan lukke helt, halvt eller have helt   . Der vil også være en låge ud på ridebanen fra hver boks (og fra ridebanen ud på foldene), så netop "ikke-hestemennesker" kan håndtere dem uden fare for at de slipper fri hvis folk er usikre på at trække med dem. Min mor passer fx kræene når jeg ikke er hjemme og selvom hun altid har deltaget i min hestehobby, så er hun også ved at være gammel og det er jo ikke lige fremvtinkere jeg har!  Synes at paddocks giver flere valgmuligheder for både "semi-løsdrift", "traditionel lukket boks" og boks med halvdør så de kan kigge ud.  Mht temperaturen så er min erfaring at det er sundest for hestene at have nogenlunde samme klima inde som ude. Jeg kommer i mange forskellige stalde til hverdag og jeg synes at heste der står i kølige stalde om vinteren, ikke har de samme problemer som heste, der står i små lavloftede stalde hvor der bliver meget varmt i løbet af natten. Man skal i så fald være obs på at   dækner, så det passer til temperaturen og går hestene uden dækner, kan de få det meget varmt i vinterbamsepels, hvis stalden er varm og risikerer at fryse når de kommer ud. Skal nok vise pics af hele forløbet når vi når dertil! I år er det værkstedet vi koncentrerer os om og til næste år stald og ridehal! 
Åh, jeg er så enig i dine betragtninger omkring staldtemperatur! Nok mest fordi varme stalde som regel er lig med lukkede døre og dårlig luft. Skøn beslutning med paddocks, ærgerligt jeg ikke bor i nærheden og kan få min hest opstaldet hos dig:) Mvh. Susanne
Jeg ville klart vælge paddocks! Mine heste går i løsdrift,fordi jeg (og hestene) godt kan lide den friske luft (tidligere hest med astma) og deres mulighed for at bevæge sig hele tiden (min datters pony døjer med knæskalslåsning, når den står i boks). Når det så er sagt kan det være svært at styre foderindtaget - da alle heste ikke har samme behov... Jeg fodrer udelukkende med strå (og vitaminer) og det kan være svært med meget forskellige heste sammen. Derudover trives alle hetse ikke i en stor flok ved fodring og der kan være (menneskeskabte) behov ift ridning mm der gør, at løsdrift ikke er optimal. Skulle jeg flytte ville jeg overveje boks m/ paddock. Kan se du har styr på ridebane som vinterfold - alt den kan holde til det. Jeg tænker dog at optimalt ville være både en vnterfold og en ridebane. Evt lægge dem side om side... det tænker jeg især hvis der er flere heste/ryttere på stedet. Så er man ikke afhængig af a skulle lukke heste ind før man kan benytte banen, man skal ikke ud at samle klatter op fra en flok heste og evt. fjerne hø rester inden man rider mv. Hvis stedet kun er for dig og dine heste - ja så går det nok med en kombineret bane/fold. Dog tænker jeg det er optimalt hvis der er plads til at anlægge ridebane tæt på, ift hvis ejendommen skal sælges og køber vil bruge banen som udelukkende fold. Held og lykke med projektet, som måske allerede er i gang - det ser fedt ud!